विद्यार्थियों को दी पाठ्य सामग्री
शिवगंज | उपखंडक्षेत्र के चांदाना गांव में लायंस क्लब शिवगंज-सुमेरपुर की ओर से राजकीय उच्च प्राथमिक विद्यालय में शनिवार को पाठ्य सामग्री वितरित की गई। कार्यक्रम के मुख्य अतिथि पूर्व विधायक संयम लोढ़ा थे जबकि अध्यक्षता एसडीएम कुलराज मीणा ने की। इस अवसर पर प्रधान जीवाराम आर्य, लायंस क्लब अध्यक्ष डॉ रवि शर्मा, शिक्षक नेता धर्मेंद्र गहलोत, वरिष्ठ लॉयन मुकुट अग्रवाल और प्रधानाध्यापक जगदीश कुमार विशिष्ट अतिथि के रूप में उपस्थित थे। इस अवसर पर समाज सेवी श्रवणसिंह राव, लक्ष्मणसिंह जितेंद्रसिंह राव ने सभी अतिथियों का स्वागत किया। समारोह के मुख्य अतिथि पूर्व विधायक लोढ़ा ने कहा कि मां के दिए हुए संस्कारों से ही मनुष्य अपना जीवन जीने का तरीका सीखता है। मां का ममत्व नि:स्वार्थ होता है। जिसके परिणाम स्वरूप ही वह एक अबोध बालक से अपने लाडलों को महान बना देती है। एसडीएम मीणा ने इस प्रकार के कार्यक्रमों के लिए भामाशाहों को धन्यवाद दिया उन्होंने कहा कि इससे शिक्षा के प्रचार प्रसार को बढ़ावा मिलता है। कार्यक्रम में सेवानिवृत शिक्षक प्रजापसिंह राठौड़, नारायणलाल गहलोत, बनवारीलाल अग्रवाल, बाबूसिंह राव, परबतसिंह, चंदनसिंह, फतेहसिंह, करणसिंह, शैतानसिंह, जितेंद्रसिंह, छत्तरसिंह, मोहनसिंह, शंकरलाल मीणा, डुंगरसिंह और एनएसयूआई के जिला उपाध्यक्ष सुरेशसिंह, सांकलाराम देवासी समेत कई नागरिक उपस्थित थे।
शिवगंज. निकटवर्ती चांदाना गांव में छात्र छात्राओं को पाठ्य सामग्री वितरित की गई।
hin_Deva hin_Deva awa_Deva